CELEX: 62016CN0510
Language: et
Date: 2016-09-29 00:00:00
Title: Kohtuasi C-510/16: Eelotsusetaotlus, mille on esitanud Conseil d'État (Prantsusmaa) 29. septembril 2016 – Carrefour Hypermarchés SAS, Fnac Paris, Fnac Direct, Relais Fnac, Codirep, Fnac Périphérie versus Ministre de l'Économie et des Finances

12.12.2016   
            
            
               ET
            
            
               Euroopa Liidu Teataja
            
            
               C 462/9
            
         Eelotsusetaotlus, mille on esitanud Conseil d'État (Prantsusmaa) 29. septembril 2016 – Carrefour Hypermarchés SAS, Fnac Paris, Fnac Direct, Relais Fnac, Codirep, Fnac Périphérie versus Ministre de l'Économie et des Finances
   (Kohtuasi C-510/16)
   (2016/C 462/12)
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d'État
   
      Põhikohtuasja pooled
   
   
      Kaebuse esitajad: Carrefour Hypermarchés SAS, Fnac Paris, Fnac Direct, Relais Fnac, Codirep, Fnac Périphérie
   
      Vastustaja: Ministre des finances et des comptes publics
   
      Eelotsuse küsimused
   
   
               1.
            
            
               Juhul, kui on tegemist sihtotstarbeliselt määratud vahendite kaudu rahastatava abikavaga ja liikmesriik on nõuetekohaselt teavitanud seda abikava oluliselt mõjutavatest õiguslikest muudatustest enne nende rakendamist, sealhulgas eelkõige muudatustest, mis puudutavad selle abikava rahastamisviisi, siis kas abikavale määratud maksutulu oluline suurenemine võrreldes Euroopa Komisjonile esitatud prognoosidega on EÜ asutamislepingu artikli 88 (nüüd ELTL artikkel 108) lõike 3 tähenduses oluline muudatus, mis võib põhjendada uut teatamist?
            
         
               2.
            
            
               Kuidas tuleb samas olukorras kohaldada eespool viidatud komisjoni määruse (EÜ) nr 784/2004 (1) artiklit 4, mille kohaselt olemasoleva abikava algse eelarve suurenemine üle 20 % on selle abikava muudatus, ja eelkõige:
               
                           a)
                        
                        
                           kuidas see toimib koos EÜ asutamislepingu artikli 88 (nüüd ELTL artikkel 108) lõikes 3 kehtestatud kohustusega abikavast eelnevalt teatada;
                        
                     
                           b)
                        
                        
                           kui asjaolu, et olemasoleva abikava algne eelarve ületab eespool viidatud komisjoni määruse (EÜ) nr 784/2004 artiklis 4 ette nähtud 20 % suuruse piirmäära, põhjendab uut teatamist, siis kas seda piirmäära tuleb hinnata lähtuvalt abikavale määratud tulu summast või abi saajatele tegelikult eraldatud kuludest, arvates välja reservi paigutatud summad või riigi kasuks kinni peetud summad;
                        
                     
                           c)
                        
                        
                           eeldades, et selle 20 % suuruse piirmäära järgimist tuleb hinnata abikavale eraldatud kuludest lähtudes, siis kas niisuguse hinnangu andmiseks tuleb võrrelda heakskiitvas otsuses esitatud kulu üldist ülempiiri üldise eelarvega, mille jaotav asutus eraldas hiljem kogu abile, või võrrelda selles otsuses tuvastatud iga abiliigi kohta teatatud ülempiire selle asutuse vastava eelarvereaga?
                        
                     
         
      (1)  Komisjoni 21. aprilli 2004. aasta määruse (EÜ) nr 794/2004, millega rakendatakse nõukogu määrust (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (ELT L 140, lk 1; ELT eriväljaanne 08/04, lk 3).